Man vergiftig glo vrou en kindersArgieffoto ‘n Man is in hegtenis geneem nadat hy glo sy vrou en twee kinders in Vioolsdrift in die Noord-Kaap vergiftig het. “Die man is Sondag in hegtenis geneem nadat hy glo gif, wat gebruik word om wurms dood te maak, in sy vrou en kinders se tee gegooi het,” het lt. Andrea Cloete, woordvoerder van die Noord-Kaapse polisie, gesie. “Die gemeenskap het op die slagoffers afgekom. Hulle het van die pyn gekrul. Die polisie is ontbied en die slagoffers was toe reeds in ‘n ernstige toestand.” Die vrou en negejarige seun is in ‘n kritieke toestand in die hospitaal opgeneem, maar sal na verwagting later uit die hospitaal ontslaan word. Die vierjarige dogtertjie is steeds in ‘n kritieke toestand. Die man staar aanklagte van poging tot moord in die gesig. Hy sal na verwagting Dinsdag in die Springbok-landdroshof verskyn.